শহরে ফের আক্রান্ত হল পুলিস। আলিপুর আদালত চত্বরে পুলিসকে প্রকাশ্যে  চড়-থাপ্পড়।  তৃণমূল নেতার ছেলের দাদাগিরিতে কোণঠাসা পুলিস। মার খাওয়ার পরও  পুলিস কোনও অভিযোগ দায়ের করেনি।   
 ওয়েব ডেস্ক: শহরে ফের আক্রান্ত হল পুলিস। আলিপুর আদালত চত্বরে পুলিসকে প্রকাশ্যে  চড়-থাপ্পড়।  তৃণমূল নেতার ছেলের দাদাগিরিতে কোণঠাসা পুলিস। মার খাওয়ার পরও  পুলিস কোনও অভিযোগ দায়ের করেনি।    বেলা ১.৩০
আলিপুর আদালত চত্বর
                     
মদন মিত্রের হাজিরা। কড়া নিরাপত্তায় মোড়া আলিপুর আদালত চত্বর। হাজির মদন অনুগামীরা। আচমকাই ৩টি বাইক নিয়ে হুড়মুড়িয়ে আদালত চত্বরে ঢুকে পড়ল কয়েকজন যুবক। দিনেদুপুরে পুলিস যাঁরা পেটালেন,তাঁদের মধ্যে একজন ৭৪ নং ওয়ার্ডের তৃণমূলের ব্লক সভাপতি বিপ্লব মিত্রের ছেলে অয়ন মিত্র।  বাধা পেয়ে তখনকার মতো ফিরে যায় অয়ন। তৃণমূলের দাদাগিরি
পুরো সময়টা এলাকায় হাজির ছিলেন ৭৪ নং ওয়ার্ডের ব্লক তৃণমূল সভাপতি  বিপ্লব মিত্র। পুলিসের গায়ে হাত তোলার কথা উড়িয়ে দিচ্ছেন বিপ্লব মিত্র। বাবা, ছেলে পাল্টা আঙুল তুলছেন পুলিসের দিকেই।  আলিপুর থানার পর এবার আদালত চত্বর। বার বার এভাবে মার খাওয়ায় ক্ষোভ জমছে নীচু তলার পুলিস কর্মীদের মধ্যে।